धरना लगा किसान बोले-आलुओं के रेट सही ढंग से तय किए जाएं, प्रशासन को सौंपा ज्ञापन
भारतीयकिसान यूनियन एकता सिद्धूपुर की ओर से अपनी विभिन्न मांगों को लेकर जिला प्रबंधकीय कॉॅम्प्लेक्स के सामने धरना लगाकर नारेबाजी की गई। इस दौरान किसानों ने फसलों के सही भाव देने की मांग को लेकर डीसी बठिंडा को सरकार के नाम मांग-पत्र सौंपा। इस दौरान किसानों ने चेतावनी भी दी कि अगर उनकी मांगों को जल्द ही पूरा किया गया तो वह संघर्ष को ओर भी तेज करेंगे। धरने से पहले किसान यूनियन के नेता मिनी सचिवालय के पास इकट्ठा होने के लिए रोष मार्च करते हुए पहुंचे। उनको देखते हुए वहां पर पुलिस प्रशासन भी तैनात किया गया। वहीं किसानों ने धरने से पहले जगह को भी खाली करवाया।
धरने के दौरान सीनियर उप प्रधान काका सिंह कोटड़ा जिला सचिव रेशम सिंह यात्री ने बताया कि वह लंबे समय से किसानों की मांगों को लेकर संघर्ष कर रहे हैं। मगर अभी तक उनकी किसी भी मांग की तरफ ध्यान नहीं दिया। जबकि सरकार ने किसानों के धंधे को प्रफुल्ल्ति करने के लिए कोई कदम नहीं उठाया। वहीं योद्धा सिंह नंगला मुख्तियार सिंह ने बताया कि आलुओं की फसल के साथ किसानों को खेतों में परेशान होना पड़ता है। वहीं स्टोर मालिकों की ओर से उनको परेशान किया जाता है। इसके अलावा गरीब किसानों से आलुओं की धराई के लिए एडवांस पैसों की मांग की जा रही है। इसके अलावा बूटा सिंह भूंदड गुरमेल सिंह लहरा ने बताया कि सरकार को किसानों की खुदकुशियों को रोकने के लिए विशेष प्रयास करने चाहिए।
इस दौरान किसानों ने मांग की कि आलुओं के रेट सही तय किए जाएं, कोल्ड स्टोर में किसानों के पहल के आधार आलू स्टोर करवाए जाएं, गेहूं की खरीद 1 अप्रैल से शुरू करवाई जाए, नए लगे मीटरों को बदलने के काम में तेजी लाई जाए, आवारा पशुओं का प्रबंध किया जाए, बिलो में लगे काऊ सैस की खानापूर्ति खत्म की जाए, फसलों के दाम स्वामीनाथन की रिपोर्ट अनुसार लागू किए जाएं, जलूर कांड जेल में बंद किसानों को रिहा किया जाए। इस मौके पर गुरमेल सिंह, बुध सिंह, सतपाल शेखपुरा, दया सिंह, रणजीत सिंह, मंगा सिंह, जसवीर सिंह, नायब सिंह, जसपाल सिंह, भोला सिंह, इकबाल सिंह, गुरजंट सिंह आदि उपस्थित थे।
मिनी सचिवालय के बाहर रोष धरना लगाने के पहुंचे। जिस जगह पर किसानों ने धरना देना था, वहां पर एक कार खड़ी थी, जिसे हटाने के लिए किसानों ने लाउड स्पीकर के जरिए बोला गया, लेकिन काफी देर तक कार नहीं हटाने पर किसानों ने स्वयं ही धक्का लगाकर कार को वहां से हटा दिया। फोटो अश्वनी काका
मिनी सचिवालय के बाहर धरने के दौरान नारेबाजी करते हुए किसान नेता।
hin_Deva hin_Deva hin_Deva hin_Deva hin_Deva hin_Deva